Енді қазақстандық жүргізушілерге жеке куәлігін алып жүрсе жеткілікті
"Енді қазақстандық жүргізушілерге жеке куәлігін алып жүрсе жеткілікті" | "https://abai.kz/post/112945"
TITLE: Енді қазақстандық жүргізушілерге жеке куәлігін алып жүрсе жеткілікті
URL: https://abai.kz/post/112945
META: "Енді қазақстандық жүргізушілерге жеке куәлігін алып жүрсе жеткілікті" | "https://abai.kz/post/112945"
DATE: 20.05.2020
AUTHOR(s): Abai.kz
TOTAL WORDS: 122
TEXT: Енді қазақстандық жүргізушілер өзімен бірге тек жеке куәлігін алып жүрсе жеткілікті. Себебі көлік иесі туралы қалған мәліметтерді полицейлер планшеттен көре алады. Бұл туралы ішкі істер министрі Ерлан Тұрғымбаев айтты,- деп хабарлайды Tengrinews.kz. "Біз жүргізушілердің өзімен бірге құқық белгілеуші құжаттарды алып жүруге міндеттелмейтін норма енгізгіміз келеді. Жеке куәлік қана болса жеткілікті, сол құжат арқылы планшеттен көлік иесіне қатысты мәліметті, ол көлікке қанша сенімхат жазылғаны, сақтандыру құжаты қашан аяқталатыны, техникалық тексеруден қашан өткені және қанша айыппұлы бары көрінеді", - деді министр Мәжіліс отырысында. Сондай-ақ, Тұрғымбаевтың айтуынша, полицейлер қолданатын планшеттер көшелерде орнатылған видеокамералармен байланыста болады. Министр мұндай жүйенің Еуропаның бірнеше елінде бар екенін айтады. "Бұл тек Қазақстан аумағында іске асатын норма, басқа мемлекетке барған кезде, әрине, құқық белгілеуші құжаттар болуы керек", - деді министр. Abai.kz
